OpenLLM-France/wikimedia huggingface dataset:
# Torrent del Carant

El Torrent del Carant està situat en el terme municipal d'Isona i Conca Dellà, dins del territori de l'antic terme d'Orcau.
Aquest torrent es forma al nord-oest del poble d'Orcau, a la Costa de Riu, prop del Coll d'Orcau. Al cap d'una mica marca tot el límit sud-occidental del nucli principal del poble, atès el desnivell que hi ha en aquest lloc. A la banda dreta, enfront del poble actual, hi havia hagut un raval d'Orcau, actualment en ruïnes.
Superat pel sud-est el poble d'Orcau, el torrent baixa cap al sud-est fins que, a l'alçada del quilòmetres 3 de la carretera d'Orcau, canvia cap al sud primer, després cap al sud-oest, per abocar-se en el barranc de la Collada a prop de la Cabana de Manget i de les Boïgues, les Marigueres i los Coscolls.
El barranc de la Collada després aflueix en el riu d'Abella.

## Etimologia

Aquest torrent pren el nom, segons Joan Coromines, del mot d'origen sorotàptic karanto, amb el significat de canaleta o barranquet pendent i rocós per on sol saltar l'aigua, que dona molts topònims a la Ribagorça, Pallars i vall del Segre.

## Enllaços externs

* Institut Cartogràfic de Catalunya

## Referències

* ↑ COROMINES, Joan. "Carant". Dins Onomasticon Cataloniae. Els noms de lloc i noms de persona de totes les terres de parla catalana. III Bi-C. Barcelona: Curial Edicions Catalanaes i Caixa d'Estalvis i de Pensions de Barcelona "La Caixa", 1995. ISBN 84-7256-902-0.
# Touama

Touama (en àrab التوامة, at-Tuwāma; en amazic ⵜⵡⴰⵎⴰ) és una comuna rural de la província d'Al Haouz de la regió de Marràqueix-Safi, al Marroc. Segons el cens de 2014 tenia una població total de 11.243 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Molí de Saladic

El Molí de Saladic fou un molí del terme municipal de Monistrol de Calders, de la comarca del Moianès.
Era a sota i a migdia de la masia de Saladic, a la dreta de la riera de Sant Joan, al voltant del qual traça un tancat meandre. El seu emplaçament és al sud-est del Camp de l'Illa, a ponent de les Roques del Gavatx, al nord de la Baga de Saladic i al sud-est del Camp del Xei.
La seva bassa i el lloc que ocupava l'edifici del molí són ara ocupats pels Horts de Saladic. La resclosa d'on treia les aigües és a prop, riu amunt: la resclosa de Saladic.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.

## Enllaços externs

* El Molí de Saladic i el seu entorn, a l'Institut Cartogràfic de Catalunya
# Francisco García-Goyena y Alzugaray

Francisco García-Goyena y Alzugaray (Madrid, 14 de maig de 1859 -1935) va ser un jurista i polític espanyol.

## Biografia

Nieto de l'il·lustre jurista Florencio García Goyena, va ser, durant el Directori militar de Primo de Rivera, ministre de Gracia i Justícia entre el 22 de gener de 1924 i el 3 de desembre de 1925. Endemés el 1927 fou nomenat membre de l'Assemblea Nacional Consultiva com a "representant per dret propi". Entre 1929 i 1930 seria president del Tribunal Suprem d'Espanya.

## Obres

* Sobre procedencia de los recursos de queja. a Revista general de legislación y jurisprudencia, ISSN 0210-8518, Vol. 29, Nº 58, 1881, págs. 333-341

## Referències

* ↑ Fitxa del Congrés dels Diputats

## Bibliografia

* Diccionario biográfico español. Real Academia de la Historia
Càrrecs públics :
| Precedit per: Ernesto Jiménez Sánchez | Ministre de Gràcia y Justícia 1924 - 1925 | Succeït per: Galo Ponte y Escartín |
| Precedit per: Rafael Bermejo Ceballos-Escalera | President del Tribunal Suprem d'Espanya 1929 - 1930 | Succeït per: Antonio Marín de la Bárcena |
# Gymnothorax minor

Gymnothorax minor és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 54,5 cm de longitud total.

## Distribució geogràfica

Es troba des del sud de Honshu (Japó) fins al sud de la Xina i Taiwan. També des d'Austràlia Occidental fins a Nova Gal·les del Sud.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gymnothorax meleagris

Gymnothorax meleagris és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 120 cm de longitud total.

## Distribució geogràfica

Es troba des del Mar Roig i l'Àfrica oriental fins a les Illes Marqueses, les Illes Ryukyu i les Hawaii.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gymnothorax monochrous

Gymnothorax monochrous és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 80 cm de longitud total.

## Distribució geogràfica

Es troba des de l'Àfrica oriental fins a les Illes Marshall i les Illes Ryukyu.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Guinbri

El guinbri (també gimbri, gmbri, gnibra, gombri, gumbri, gunbri, gunibri) és un llaüt africà, de mànec llarg i que pot tenir entre una i tres cordes. És un instrument particularment emprat pels membres de les confraries Gnawa, del Marroc, i que solen tenir tres cordes. La seva construcció és molt similar a la família de llaüts de corda pinçada que trobem a la sabana de l'Àfrica occidental (com també trobem el khalam, konting i el tidinit), tot i que el guinbri és una mica més gran que aquests altres i la caixa de ressonància és rectangular. Farmer, en el seu estudi de l'instrument (1928), fa un seguiment del orígens de l'instrument en els llaüts de mànec llarg egipcis. El guinbri del Marroc acostuma a acompanyar els cants i els ritmes fets amb les mans. Al capdamunt del mànec s'hi posa una làmina metàl·lica amb forma de fulla, que té petites anelles a tot el volt per obtenir efectes de percussió i, l'intèrpret, n'obté més fent picar els dits de la mà dreta a la taula de so.

## Referències

* ↑ Spain), Museu de la Música (Barcelona,. Catàleg d'instruments. [Barcelona]: Ajuntament de Barcelona, [1991]. ISBN 9788476094556.
* ↑ «TERMCAT - Cercaterm - guinbri» (en castellà). [Consulta: 10 gener 2018].
* 1 2 The New Grove dictionary of musical instruments. Londres: Macmillan Press, 1984. ISBN 0943818052.

## Bibliografia

* Park, M. Travels in the Interior Disctricts of Africa. Londres, 1799
* Farmer, H.G. "A North African Folk instruments", Journal of the Royal Asiatic Society of Great Britain and Ireland, 1928
* Schulyer, P.D. "The Music of Islam and Sufism in Morocco", BM 30SL2027 (notes del disc)
# Göschenen

Göschenen és un municipi del cantó d'Uri (Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Handley Page

Handley Page Limited va ser fundada per Frederick Handley Page (després Sir Frederick) el 1909 com la primera companyia fabricant d'avions del Regne Unit cotitzada en borsa. Va entrar en liquidació voluntària i va deixar d'existir l'any 1970. La companyia, amb seu a l'aeròdrom de Radlett, a Hertfordshire, va destacar pel seu paper pioner en la història de l'aviació i per produir bombarders pesats i grans avions comercials.

## Llista d'aeronaus

Al principi Handley Page Ltd. utilitzava una progressió de lletres, per anomenar el model, seguides d'un número, que representava el sub-tipus, per tal de designar els models (p.e. Tipus L-1, Tipus M-3, etc). A partir de 1924, l'empresa va començar a utilitzar la nomenclatura H.P. seguida d'un número que indicava el model. Alguns dels models anteriors van ser rebatejats.
* Tipus A / HP.1: Monoplà (1910)
* Tipus B / HP.2: Biplà
* Tipus D / HP.4: Monoplà (1911)
* Tipus O: Bombarder bimotor (1916)
* Handley Page HP.42: Biplà de línia utilitzat per l'exèrcit durant la Segona Guerra Mundial (1930)
* Handley Page Halifax: Bombarder pesant quatrimotor (1939)
# Hesse

* No s'ha de confondre amb Hessen.
«Hesse» té aquests significats:
* Hermann Hesse (Calw, 1877 – Montagnola, 1962), escriptor i filòsof suís.
* Ludwig Otto Hesse (1811, Königsberg, Prússia - 1874, Múnic, Baviera), matemàtic alemany.
* Nom en anglès i altres llengües del land alemany de Hessen.
# Hespèrion XXI

Hespèrion XXI (originalment Hespèrion XX) és una formació instrumental fundada l'any 1974 per Jordi Savall, Montserrat Figueras, Lorenzo Alpert i Hopkinson Smith, amb la intenció d'estudiar i interpretar la música antiga a partir de premisses noves i actuals. Una de les principals activitats de la formació ha estat rescatar de l'oblit obres i programes inèdits de música antiga, revalorant el repertori musical medieval, renaixentista i barroc. Els seus objectius es fonamenten en la recerca d'una síntesi dinàmica entre l'expressió musical, els coneixements estilístics i històrics i la imaginació creativa a l'hora d'interpretar música antiga al segle xxi. La formació ha fet diversos enregistraments entre el que destaca el disc Dinastia Borgia. Chiesa e potere nel Rinascimiento (2010), que fou guardonat amb el Premi Grammy 2011 en la categoria de millor interpretació en small ensemble.

## Referències

* ↑ «Hespèrion XXI». Programa del concert "Erasme de Rotterdam: Elogi de la Follia", 16-01-2013, p. 42-43 [Consulta: 20 gener 2013].
* ↑ «Hespérion XXI». CNDM: Universo Barroco. Centro Nacional de Difusión Musical, 15-04-2013. [Consulta: 20 gener 2013].
* ↑ «Classical Grammy Finale». Miss Music Nerd, 18-03-2011. [Consulta: 20 gener 2013].

## Enllaços externs

* «Sense Ficció: Música Savall/Història Borja». TV3 a la carta. TV3, 02-04-2010.
* «Artistes: Hespèrion XXI» (en francès). Alia Vox.
# Had Kourt

Had Kourt (en àrab حد كرت, Ḥad Kurt; en amazic ⵃⴷⴷ ⴽⵓⵔⵜ) és un municipi de la província de Sidi Kacem, a la regió de Rabat-Salé-Kenitra, al Marroc. Segons el cens de 2014 tenia una població total de 7.843 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 22 d’octubre 2017. [Consulta: 19 novembre 2015].
# Haydar Mirza

Muhàmmad Mirza Haydar conegut com a Haydar Mirza (1499/1500-1551) fou un historiador persa mongol. Era net de Yunus, kan de Txagatai, i cosí de Baber, emperador de l'Índia.
Els emirs dughlats al Txagatai, a part de la línia principal, van formar diverses línies amb principats menors segons el repartiment del Moghulistan del 1425. Aquestos principats menors van estar a vegades enfrontats amb el kanat principal. Muhammad Haydar (avi de l'historiador Muhammad Haydar Mirza) va combatre aliat al kan genguiskhànida Yunus i al timúrida Abu Mirza contra Abu Bakr Mirza; els seus fills Muhammad Husayn Kurkan i Sayyid Muhammad van dubtar contínuament entre els amirs dughlat, els kans genguiskhànides, i els timúrides i el primer per un temps van estar als servei dels uzbeks; precisament l'uzbek Shaybani Khan va fer matar Muhammad Husayn a Herat (1508); després d'aquest assassinat el seu fill Muhammad Haydar Mirza, va fugir a Bukharà i a Kabul on va arribar el 1509 i fou acollit per Baber; va combatre contra els uzbeks i va participar en la reconquesta de Bukharà i Samarcanda; el 1512 va anar a Fergana on va servir al príncep mongol Said Khan i va rebre el títol de gurgan (gendre) i va anar amb ell a Kaixgar i Yarkand el 1514. Sota l'imperi de Moghulistan restablert per Said va ocupar una posició principal i va dirigir diverses expedicions a llocs com Badakhxan (1528-1529), Kafiristan (vers 1530), Ladak (vers 1530) i Tibet (vers 1529). Després de la conquesta de Kaixgar per Said Khan (1514) fou nomenat governador de Ladak que va conquistar pel kan mogol.
A la mort de Said Khan (1533) va pujar al tron Abd al-Rashid, hostil a la dinastia dughlat. Llavors va abandonar el servei a Moghulistan i va entrar al servei dels timúrides contra els que havia lluitat al Badakhxan fins al 1529/1530. El 1541 va conquerir Caixmir on va fundar un estat independent, encara que nominalment el sobirà local Nazuk Shah apareixia a les monedes i més tard es van emetre en nom de l'emperador mogol Humayun. Va morir durant una revolta popular el 1551.
Sent sobirà de Caixmir va escriure (vers 1541-1544) el Tarik-i Rashid, una història del regnat d'Abd al-Rashid de Moghulistan, i en general d'aquest kanat.

## Bibliografia

* N. Elias, The ta'rikh-i Rashid of Mirza Muhammad Haidar Dughlat, Londres 1895.
# Haydar Giray

Hayder Haidar o Haydar Giray (حيدر) (mort vers 1487) fou kan de Crimea el 1456. Era fill d'Hacı I Giray.
El 1456, amb el suport dels genovesos als que el seu pare havia imposat un tribut, i dels caps de les tribus, es va revoltar i va enderrocar al pare ocupant el poder. Però Hacı I Giray va reunir als lleials i alguns caps tribals li van donar suport i va fer una contrarevolució que en pocs mesos li va permetre reprendre el poder.
Més tard, en el regnat del seu germà Meñli I Giray, Hayder fou capturat i empresonat pels genovesos a la fortalesa de Soldaia. Després de la conquesta otomana de Crimea va fugir a Kíev soto domini polonès i el 1479 es va traslladar a Moscou sota protecció del gran príncep Ivan III de Moscou que al cap d'un temps el va desterrar a les terres del nord de Moscòvia per raons desconegudes.
Va morir vers 1487 a Beloozero, al territori de l'actual província de Vologda.
| Precedit per: Hacı I Giray | Kan de Crimea 1456 | Succeït per: Hacı I Giray |
# Haydar Xah

Haydar Xah (mort en 1576) fou un efímer xa de Pèrsia de la dinastia safàvida durant uns mesos de l'any 1576.
El seu pare Tahmasp I va morir el 14 de maig de 1576 i les poderoses faccions del kizilbaixis es van pronunciar sobre la successió. La facció que donava suport a Haydar, fill de Tahmasp i d'una dona georgiana, el va proclamar com a sobirà però el nou xa va morir en la lluita que va seguir amb els partidaris d'Ismail, el seu germà.
Trenta mil kizilbaixis reunits a Kahkaha a l'Azerbaidjan, on Ismail estava empresonat, li van jurar fidelitat a aquest i el van portar a Qazwin on el van proclamar xa el 22 d'agost de 1576. Els principals suports d'Haydar foren els Ustadjlu que van ser massacrats per Ismail.

## Referències

* ↑ Mazzaoui, Michel M. «ḤAYDAR MIRZĀ ṢAFAVI» (en anglès). Encyclopaedia Iranica Online, 20-08-2020.
* Biografia a Encyclopaedia Iranica
# Herr Seele

Herr Seele (Torhout, 13 d'abril de 1959) pseudònim de Peter van Heirseele, és un dibuixant flamenc, autor, actor, presentador i col·leccionista de pianos. Sobretot és conegut pel còmic absurd Cowboy Henk. Inicialment es començà a publicar al diari De Morgen l'any 1981, però passà a publicar-se a la revista setmanal flamenca Humo arran de les crítiques que va rebre pel seu humor pujat de to. Continuà publicant-se fins a l'any 2001. L'any 2014 se li va concedir el Gran Premi del Patrimoni del Festival Internacional del Còmic d'Angulema.
Va assistir al Sint-Jozefsinstituut. Quan tenia setze anys, va anar a l'Acadèmia de Belles Arts de Gant, on va completar els seus estudis de secundària i va continuar un any més en escultura. Després, va aprendre a afinar i reparar pianos a la Ystrad Mynach School, Gal·les. Llavors anà a viure a Florència, on va aprendre com restaurar-los.
El 1981, va començar Cowboy Henk amb Kamagurka, utilitzant per primer cop el pseudònim de Herr Seele. Cowboy Henk va ser publicat en diversos països, incloent-hi Brasil (en una revista de còmics anomenada Animal), Escandinàvia i els Estats Units d'Amèrica.
El 1983, Herr Seele comença a actuar per televisió, amb el seu primer espectacle Sfeervol Bullshitten, escrit per Kamagurka. El 1985 va fer una sèrie de 20 capítols, Kamagurka en Herr Seele, escrit pel duo per Dutch VPRO. Després d'aquests primers èxits, els van seguir altres espectacles com Johnnywood, Wees Blij va Conèixer Wat Je Hebt, Lava i Bob & George.
Herr Seele posseeix una de les col·leccions més famoses de pianos històrics en el món, emmagatzemat a Oostende i conté uns dos-cents instruments.

## Referències

* ↑ «Cowboy Henk, obra mestra del surrealisme» (en castellà). RTVE, 13-04-2015.
* ↑ «Palmarès del Festival d'Angulema 2014» (en francès).
* ↑ «Fitxa de Herr Seele» (en anglès). Lambiek Comiclopedia.

## Enllaços externs

* Herr Seele a IMDB
# Haynes

«Haynes» té aquests significats:
* Geografia:
** Haynes (Dakota del Nord)
** Haynes (Arkansas)
** Haynesville (Maine)
* Biografies:
** Colton Haynes (Wichita, Kansas, 1988), actor estatunidenc
** Robert Haynes (1931 – 1998), genetista i biofísic canadenc
** Todd Haynes (Encino, Califòrnia, 1961), director de cinema i guionista estatunidenc
** Walter Haynes (1859 - 1900), organista i compositor anglès
# Haynecourt

Haynecourt és un municipi francès, situat a la regió dels Alts de França, al departament del Nord. L'any 2006 tenia 553 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 534 | 568 | 323 | 369 | 442 | 276 | 553 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Bernard Degand | |
# Hidroglauberita

La hidroglauberita és un mineral de la classe dels sulfats.

## Característiques

La hidroglauberita és un sulfat de fórmula química Na$_{10}$Ca₃(SO₄)₈·6H₂O. És un producte d'alteració poc freqüent de la glauberita. Cristal·litza en el sistema monoclínic. Es troba en forma d'agregats feltrats de cristalls fibrosos, estriat paral·lels a la seva elongació, de fins a 0,1 mil·límetres, en masses denses.
Segons la classificació de Nickel-Strunz, la hidroglauberita pertany a «07.CD - Sulfats (selenats, etc.) sense anions addicionals, amb H₂O, amb cations grans només» juntament amb els següents minerals: matteuccita, mirabilita, lecontita, eugsterita, görgeyita, koktaïta, singenita, guix, bassanita, zircosulfat, schieffelinita, montanita i omongwaïta.

## Formació i jaciments

Va ser descoberta l'any 1963 al dipòsit de sal de Kushkanatau, a la part baixa del riu Amu Darya, al Karakalpakistan (Uzbekistan). Sol trobar-se associada a altres minerals com: glauberita, halita, mirabilita, polihalita, thenardita, blödita i guix.

## Referències

* ↑ «Hydroglauberite» (en anglès). Mindat. [Consulta: 22 agost 2016].
* ↑ «Hydroglauberite» (en anglès). Handbook of Mineralogy. [Consulta: 22 agost 2016].
# Hidrohonessita

La hidrohonessita és un mineral de la classe dels sulfats que pertany al grup de la glaucocerinita. Nom atorgat per la seva relació (forma hidratada) amb la honessita.

## Característiques

La hidrohonessita és un sulfat de fórmula química (Ni$_{1-x}$Fe$_x$$^{3+}$)(OH)₂[SO₄]$_{x/2}$·nH₂O. Cristal·litza en el sistema hexagonal.
Es troba classificada en el grup 7.DD.35 segons la classificació de Nickel-Strunz (7 per a sulfats (selenats, tel·lurats, cromats, molibdats, wolframats); D per a sulfats (selenats, etc.) amb anions addicionals, amb H₂O; i D per a només amb cations de mida mitjana, capes d'octaedres d'ús compartit; el nombre 35 correspon a la posició del mineral dins del grup). En la classificació de Dana el mineral es troba al grup 31.10.7.1 (31 per a sulfats hidratats que contenen grup hidroxil o halogen i 10 per a divers; 7 i 1 corresponen a la posició del mineral dins del grup).

## Formació i jaciments

S'ha trobat a Austràlia, Japó, al Regne Unit i als EUA. Als territoris de parla catalana ha estat descrita a la mina Eugenia (Bellmunt del Priorat, Priorat).

## Referències

* 1 2 3 4 «Hydrohonessite Mineral Data». Web Mineral.
* 1 2 3 4 5 «Hydrohonessite» (en anglès). Mindat. [Consulta: 7 novembre 2015].
* ↑ «Hydrohonessite from Eugenia Mine, Bellmunt del Priorat, Priorat, Tarragona, Catalonia, Spain». Mindat. [Consulta: 24 gener 2024].

## Bibliografia

* American Mineralogist: 67: 623.
* Mineralogical Magazine: 44: 333-337, 339-343.
* Mills, S.J., Christy, A.G., Genin, J.-M.R., Kameda, T., Colombo, F. (2012): Nomenclature of the hydrotalcite supergroup: natural layered double hydroxides. Mineralogical Magazine, 76, 1289-1336.
Supergrup de la hidrotalcita :